CELEX: 32015R2305
Language: et
Date: 2015-12-10 00:00:00
Title: Komisjoni rakendusmäärus (EL) 2015/2305, 10. detsember 2015, milles käsitletakse loa andmist Trichoderma citrinoviride Bisset (IM SD142) abil toodetud endo-1,4-β-glükanaasi (EC 3.2.1.4) valmistise kasutamiseks broilerkanade, vähe levinud kodulinnuliikide nuumlindude ja võõrutatud põrsaste söödalisandina ning millega muudetakse määrusi (EÜ) nr 2148/2004 ja (EÜ) nr 1520/2007 (loa hoidja Huvepharma NV) (EMPs kohaldatav tekst)

11.12.2015   
            
            
               ET
            
            
               Euroopa Liidu Teataja
            
            
               L 326/43
            
         KOMISJONI RAKENDUSMÄÄRUS (EL) 2015/2305,
   10. detsember 2015,
   milles käsitletakse loa andmist Trichoderma citrinoviride Bisset (IM SD142) abil toodetud endo-1,4-β-glükanaasi (EC 3.2.1.4) valmistise kasutamiseks broilerkanade, vähe levinud kodulinnuliikide nuumlindude ja võõrutatud põrsaste söödalisandina ning millega muudetakse määrusi (EÜ) nr 2148/2004 ja (EÜ) nr 1520/2007 (loa hoidja Huvepharma NV)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatavate söödalisandite lubade andmine ning selliste lubade andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               
                  Trichoderma citrinoviride Bisset (IM SD142) (endine Trichoderma longibrachiatum) abil toodetud endo-1,4-β-glükanaasi (EC 3.2.1.4) valmistise (edaspidi „lisas nimetatud valmistis”) kasutamiseks anti direktiivi 70/524/EMÜ kohaselt piiramata ajaks luba komisjoni määrusega (EÜ) nr 2148/2004 (3) (broilerkanade söödalisandina) ja komisjoni määrusega (EÜ) nr 1520/2007 (4) (võõrutatud põrsaste söödalisandina). Vastavalt määruse (EÜ) nr 1831/2003 artikli 10 lõikele 1 kanti see valmistis seejärel olemasoleva tootena söödalisandite registrisse.
            
         
               (3)
            
            
               Vastavalt määruse (EÜ) nr 1831/2003 artikli 10 lõikele 2 koostoimes kõnealuse määruse artikliga 7 on esitatud taotlus selle kohta, et Trichoderma citrinoviride Bisset (IM SD142) (endine Trichoderma longibrachiatum) abil toodetud endo-1,4-β-glükanaasi (EC 3.2.1.4) valmistise kasutamist broilerkanade, vähe levinud kodulinnuliikide nuumlindude ja võõrutatud põrsaste söödalisandina hinnataks uuesti. Taotleja taotles kõnealuse söödalisandi liigitamist söödalisandite kategooriasse „zootehnilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 17. aprilli 2013. aasta arvamuses (5) ja 10. märtsi 2015. aasta arvamuses (6) järeldusele, et kavandatud kasutustingimuste juures ei avalda Trichoderma citrinoviride Bisset (IM SD142) (endine Trichoderma longibrachiatum) abil toodetud endo-1,4-β-glükanaasi (EC 3.2.1.4) valmistis kahjulikku mõju loomade ja inimeste tervisele ega keskkonnale. Toiduohutusamet leidis ka, et kõnealuse valmistise kasutamine söödalisandina võib broilerkanade ja võõrutatud põrsaste puhul anda häid tulemusi. Toiduohutusameti arvates võib nimetatud järeldust laiendada vähe levinud kodulinnuliikide nuumlindudele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodi kohta.
            
         
               (5)
            
            
               
                  Trichoderma citrinoviride Bisset (IM SD142) (endine Trichoderma longibrachiatum) abil toodetud endo-1,4-β-glükanaasi (EC 3.2.1.4) valmistise hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Määrusi (EÜ) nr 2148/2004 ja (EÜ) nr 1520/2007 tuleks vastavalt muuta.
            
         
               (7)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina kõnealuses lisas esitatud tingimustel.
   Artikkel 2
   Määruse (EÜ) nr 2148/2004 muutmine
   Määruse (EÜ) nr 2148/2004 IV lisast jäetakse välja kirje E 1616 endo-1,4-β-glükanaasi kohta.
   Artikkel 3
   Määruse (EÜ) nr 1520/2007 muutmine
   Määrust (EÜ) nr 1520/2007 muudetakse järgmiselt.
   
               1)
            
            
               Artikkel 5 jäetakse välja.
            
         
               2)
            
            
               V lisa jäetakse välja.
            
         Artikkel 4
   Üleminekumeetmed
   Lisas nimetatud valmistist ja seda valmistist sisaldavat sööta, mis on toodetud ja märgistatud enne 30. juunit 201631. detsembrit 2015 kohaldatavate eeskirjadega, võib jätkuvalt turule lasta ja kasutada olemasolevate varude ammendumiseni.
   Artikkel 5
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).
   
      (3)  Komisjoni määrus (EÜ) nr 2148/2004, 16. detsember 2004, mis käsitleb teatud söödalisandite ajutisi ja alalisi kasutuslube ning söödas juba lubatud söödalisandite uute kasutusviiside lubamist (ELT L 370, 17.12.2004, lk 24).
   
      (4)  Komisjoni määrus (EÜ) nr 1520/2007, 19. detsember 2007, teatavate söödalisandite kasutamise alalise lubamise kohta (ELT L 335, 20.12.2007, lk 17).
   
      (5)  EFSA Journal 2013; 11(7): 3207.
   
      (6)  EFSA Journal 2015; 13(3): 4054.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid ühe kilogrammi täissööda kohta, mille niiskusesisaldus on 12 %
               
            
                  
                     Kategooria: zootehnilised lisandid. Funktsionaalrühm: seedimist soodustavad ained.
                  
               
            
                  4a1616
               
               
                  Huvepharma NV
               
               
                  Endo-1,4-β-glükanaas
                  (EC 3.2.1.4)
               
               
                  
                     Söödalisandi koostis
                  
                  
                     Trichoderma citrinoviride Bisset (IM SD142) abil toodetud endo-1,4-β-glükanaas (EC 3.2.1.4), mille minimaalne aktiivsus tahkes või vedelas valmistises on 2 000 CU (1)/g.
                  
                     Toimeaine kirjeldus
                  
                  
                     Trichoderma citrinoviride Bisset (IM SD142) abil toodetud endo-1,4-β-glükanaas (EC 3.2.1.4)
                  
                     Analüüsimeetod
                      (2)
                  
                  Endo-1,4-β-glükanaasi määramine söödalisandis, eelsegus ja söödas:
                  
                              —
                           
                           
                              kolorimeetriline meetod, mille puhul mõõdetakse vees lahustuvate asuriiniga värvitud fragmentide vabanemist asuriiniga värvitud ristseotud tselluloosist endo-1,4-β-glükanaasi toimel.
                           
                        
               
                  Broilerkanad ja vähe levinud kodulinnuliikide nuumlinnud
               
               
                  —
               
               
                  500 CU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Kasutajate ohutus: käsitsemisel kasutada respiraatorit, kaitseprille ja kaitsekindaid.
                           
                        
                              3.
                           
                           
                              Kasutatakse kuni umbes 35 kg kaaluvatel võõrutatud põrsastel
                           
                        
               
                  31. detsember 2025
               
            
                  Võõrutatud põrsad
               
               
                  350 CU
               
            
         (1)  1 CU on ensüümi kogus, mille puhul pH tasemel 4,5 ja temperatuuril 30 °C vabaneb odra β-glükaanist 0,128 μmol redutseerivaid suhkruid (glükoosi ekvivalente) minutis.
      
         (2)  Analüüsimeetodite andmed on kättesaadavad referentlabori veebilehel: https://ec.europa.eu/jrc/en/eurl/feed-additives/evaluation-reports.